Med prvo balkansko vojno leta 1912 so združene srbske, bolgarske in grške sile dokončno izgnale Turke z Balkana in si razdelile Makedonijo. Območje Strumice je bilo vrnjeno Bolgariji, ki je leto zatem sprožila drugo balkansko vojno, med katero je grška vojska mesto požgala. Bolgarija je po drugi balkanski vojni obdržala Strumico, kot poraženka prve svetovne vojne pa jo je bila po neuillyjski mirovni pogodbi prisiljena odstopiti Kraljevini Srbov, Hrvatov in Slovencev.